Държавен вестник, бр. 37, 2012 г., стр. 67

БРОЙ  37	
Д Ъ Р Ж А В Е Н  В Е С Т Н И К 	
СТР.  67  
струкция от метал, арт. № 22452306, баркод 900 
4181253331, с етикет, съдържащ информация на 
български език за фирма вносител, производи-
тел: PRICE END VALUE ETD – Китай, и надпис 
„LaCultura“, като стока, представляваща сериозен 
риск и опасност за здравето на потребителите.
2. Вносителите и дистрибуторите да организи-
рат незабавното и ефективно изтегляне от пазара 
и изземването от потребителите на описаните в 
заповедта стоки по реда, условията и в срокове-
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре-
дупреждения към потребителите за рисковете, 
които стоките съдържат.
3. На основание чл. 74 във връзка с чл. 60, 
ал. 1 от Административнопроцесуалния кодекс 
допускам предварително изпълнение на запове-
дта с цел да се защити животът и здравето на 
гражданите. Разпореждането, с което се допуска 
предварителното изпълнение, може да се обжалва 
чрез КЗП пред съда в тридневен срок от съобща-
ването му, независимо дали административният 
акт е бил оспорен.
4. Разходите по складиране, транспорт, изтег-
ляне от пазара, изземването от потребителите и 
тяхното обезщетяване са за сметка на вносителите 
и дистрибуторите.
5. Заповедта може да се обжалва чрез предсе-
дателя на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател:  
В. Златев
4736
СЪВЕТ ЗА ЕЛЕКТРОННИ МЕДИИ
РЕШЕНИЕ № 107 
от 24 април 2012 г.
Съветът за електронни медии на свое заседа-
ние, проведено на 24.04.2012 г., разгледа искане по 
чл. 116е, ал. 1 ЗРТ с вх. № 24-00-1 от 19.04.2012 г.
При обсъждане на искането Съветът взе 
предвид следното:
Създаването на програми, предназначени за 
разпространение чрез електронна съобщителна 
мрежа за наземно цифрово радиоразпръскване, се 
осъществява въз основа на лицензия, издадена по 
реда на глава шеста, раздел ІІа ЗРТ. Лицензията 
дава право програмите да се разпространяват 
от предприятие, на което е издадено разрешение 
от Комисията за регулиране на съобщенията за 
ползване на индивидуално определен ограничен 
ресурс – радиочестотен спектър, за осъществя-
ване на електронни съобщения чрез мрежи за 
наземно цифрово радиоразпръскване на терито-
риалния обхват, посочен в разрешението. КРС 
към настоящия момент е издала две разрешения 
за изграждане на национални мрежа за разпрос-
транение на програми на търговски оператори 
в изпълнение на първи и втори етап от Плана 
за въвеждане на наземно радиоразпръскване 
(DVB – T) в Република България.
С оглед изложеното и предвид подаденото от за-
интересовано лице искане Съветът реши да открие 
процедура за издаване на лицензии за телевизионна 
дейност с национален териториален обхват.
Кандидатите за лицензия могат да бъдат както 
лицензирани и регистрирани оператори, вписани 
в Публичния регистър на СЕМ, така и лица, 
които не са вписани в регистъра и отговарят на 
изискванията на Закона за радиото и телевизията.
Съгласно разпоредбите на чл. 116е, ал. 2 ЗРТ 
решението подлежи на публикуване и в страни-
цата на Съвета в интернет.
Предвид горното и на основание чл. 32, ал. 1, 
т. 18 във връзка с чл. 116е, ал. 1 и 2 от Закона 
за радиото и телевизията Съветът за електронни 
медии открива по инициатива на заинтересовано 
лице и обявява процедура за издаване на ли-
цензии за телевизионна дейност за създаване на 
програми с национален обхват, предназначени за 
разпространение чрез електронна съобщителна 
мрежа за наземно цифрово радиоразпръскване.
Кандидатите за издаване на лицензии следва 
да подадат: 
1. заявление (по образец);
2. доказателства за възможности за създаване 
на качествена собствена продукция; 
3. проект на бизнес план за осъществяване 
на дейността;
4. документите по чл. 111 ЗРТ (за кандидатите, 
които не са вписани в регистъра по чл. 125к ЗРТ);
5. такса за проверка на редовността на доку-
ментите.
Срок за подаване на документите: 25 юни 2012 г. 
включително, на адрес: София, бул. Шипченски 
проход 69, ет. 5, деловодство, стая № 506 А, от 9 
до 12 ч. и от 13 до 16,30 ч. Документи, подадени 
по пощата, не се приемат.
Заявлението за участие (по образец) е пуб-
ликувано на електронната страница на Съвета: 
www.cem.bg.
Председател:  
Г. Лозанов
4652
РЕШЕНИЕ № 109 
от 3 май 2012 г.
Съветът за електронни медии на свое заседа-
ние, проведено на 3.05.2012 г., разгледа въпроса 
за обявяване на конкурс за издаване на лицен-
зия за радиодейност за град Търговище, област 
Търговище.
След отправено запитване Комисията за 
регулиране на съобщенията със свое Решение 
№ 617 от 5.04.2012 г. е предоставила на Съвета за 
електронни медии актуална информация относно 
свободните радиочестоти за град Търговище. Към 
решението е приложен и проект на разрешение за 
ползване на индивидуално определен ограничен 
ресурс – радиочестотен спектър за осъществя-
ване на електронни съобщения чрез електрон-
на съобщителна мрежа за наземно аналогово 
радиоразпръскване и приложение, съдържащо 
съответните технически параметри.
Съветът предвид програмния профил на 
разпространяваните на територията на град 
Търговище радиопрограми и с оглед демограф-